Кхелехь Патрисияна еттарна набахтехь яккха тоьхна хан кху деношкахь чекх а яьлла, аравала везаш вара Абу, амма хIинца рогIерчу кхелехь иза жоьпе оьзна пачхьалкхан лакхарчу хьукматхочунна кхерамаш тийсарна. Австрин юстицин министралло Маршо Радионе бинчу хаамца, цунна кхин кхо бутт хан тIетоьхна. Цул совнаха, психиатро Абун могашалла теллинчул тIаьхьа и кIант „вуно чIогIа психикца баххашкара схьа сиркхо“ йолуш а ву, „эксплозиве-агрессиве характер“ йолуш а ву, къизалла а, кхечарна ницкъ бан кийча хилар а цуьнца лакхарчу барамашкахь ю аьлла рапорт язйина. Цундела шен набахтера хан чекхъяьлча и кхиазхо коьртана телхинчу зуламхошна синошна дарба дечу леринчу набахте хьажор ву.